Návrh na uplatnenie systému plánovania, programovania a rozpočtovania v rozpočte kapitoly Ministerstva práce, sociálnych vecí a rodiny Slovenskej republiky až na rok 2004 v plnej programovej štruktúre

	Vláda  Slovenskej republiky uznesením číslo 525/2001 v bode D.23 určila  ministrovi školstva, ministrovi zdravotníctva, ministrovi práce, sociálnych vecí a rodiny, ministrovi dopravy, spojov a telekomunikácií, ministrovi pôdohospodárstva, ministrovi obrany, ministrovi vnútra v spolupráci s ministerkou financií a určenými expertmi vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2003 boli všetky výdavky rozpočtované prostredníctvom programov. Termín plnenia úlohy bol do 31. decembra 2001.

	Napriek tomu, že boli vykonané uložené postupy, Ministerstvo práce, sociálnych vecí a rodiny Slovenskej republiky predkladá návrh na uplatnenie systému plánovania, programovania a rozpočtovania v kapitole Ministerstva práce, sociálnych vecí a rodiny Slovenskej republiky až na rok 2004 v plnej programovej štruktúre z dôvodu viacerých legislatívnych zmien, ktoré sa predkladajú v súlade s vládnym návrhom zákona o štátnom rozpočte na rok 2003 a zasahujú do programovej štruktúry rozpočtu na rok 2003 (napríklad odloženie účinnosti zákona číslo 413/2002 Z. z. o sociálnom poistení).